Jyllandsposten, 1838-11-05
lade Fren Udgivet af et Selskab. Redigeret af C. G. Clausen. Nr. 4. Mandag den 5te Novbr. Maa trykkes. Fleischer. Er Hoverie-Bondens Stilling i Danmark at beklage. Paa et Tidspunkt som det nærværende, i hvilket alle offentlige Blade arbeide mod inhumane Grundsætninger og mod vilkaarlig Behandling og Undertrykkelse, maa man forbauses ved den Tanke, at der endnu gives Jorddrotter, der uden Hensyn til Humanitetens Love, uden Hensyn til den christelige Lære endnu behandle deres Undergivne, deres Hovbønder som en Art Trælle, idet at de fordre uretmæssigt Arbeide af dem, og af Rettens Vei aftvinge dem Mulkt, fordi disse vægre sig ved at opfylde en befaling, den sunde Fornuft tilsiger dem, at de ikke ere pligtige at efterkomme. Man maa forundres, ja man maa sørge over, at saadant kan finde Sted, efterat Stavnsbaandet er løst, efterat saamange ypperlige Lovbud ere givne til Hovbondens Betryggelse mod Forurettelse, efterat vor allernaadigste Konge lyde ligen har tilkjendegivet sit Ønske og Hoveriets Afskaffelse, og efterat flere retsindige Jorddrotter, hvoriblandt vi tælle Kammerherre Grev Frys til Frysenborg, end- og med Opoffrelse have tilbudt deres Fæstebønder Hoveriefrihed. Jmidlertid have vi adskillige Retsacter liggende for os, der kunde synes at afgive et Exempel paa, at der endnu findes den Jorddrot der fordrer uretmæssigt Hoverie af sine Hovbønder, og punktlig Opfyldelse af enhver dem given endog uretmæssig Ordre. Dette er Tilfældet med Rosenvold Herskab, der ved Dom har faaet Fæstebønderne Niels Møller og Niels Andersen i Stoubye mulcterede, fordi de, kjede af Herskabets mangehaande uretmæssige Fordringer, i forrige Aar vægrede sig ved at forrette et Arbeide, der blev dem paalagt, som de ei kunde være pligtige at forrette. Herskabet fordrede nemlig, at de midt i deres travleste Høst, den 22de August f. A., skulde transportere nogle Muursteen, fra Stoubye Kirke til en i Sognet værende, for nogle faa Aar siden af Communen af ny opført Skolebygning, hvortil Herskabet, ifølge hvad det derom under Sagen, har avanceret, vilde for egen Regning, dog uden Communens Tilladelse eller Skolecommissionens Samtykke, tilbygge 2 Fag Huus til Beqvemmelighed for Læreren, da Skolen ikke, efter den approberede Plan, skulde indrettes til Beboelse for ham og Familie. Skjøndt Fæstebønderne nu under Sagen have godtgjort, at den affordrede Ægt var aldeles udenfor Hoveriet; at de ikke, efter rigtig Omgang stod for Touren til at afgive hiin Befordring; at Tilsigelsen skeete midt i Høsten, hvilket vedkommende Dommer har antaget for at være lovligen beviist, og skjøndt den 28de § i Forord. 6te Decbr. 1799 fritager dem for saadanne Reiser i Høstens Tid, idet den siger: "Jorddrotter og Forpagtere skulle være uberettigede til i Sæde= og Høstetiden, forinden Bonden har indhøstet eller tilsaaet, at tilsige Bønderne til Reise i Hoverie, de til Sædekornet at hente nødvendige Reiser undtagne, hvilke dog ei skal kunne kræves til længere fraliggende Sted end til 4 Miil fra Hovedgaarden, med mindre en længere Vei er bestemt paa enkelte Steder enten ved Kiendelser eller indgaaede Foreninger, saa ere de dog ved Under= og Overpolitieretten ved Dom mulkterede for denne deres Udeblivelse paa Grund af Bestemmelserne i Forord. af 25de Marts Niels Møller og Niels Andersen, som ved denne Sags Behandling først tilfulde indsaae, hvor vigtigt det var for dem, at Hoveriebilletter ordentligt med deeltes dem, da Beviisførelsen om, at de ikke stod for Tour efter rigtig Omgang, ja endog, at de havde forrettet de korte Ægter, der paalaae dem i Hoverieaaret, var forbunden med megen Vanskelighed, paaklagede derefter for vedkommende Politiemester, at de ikke fra April Maaned til 21de Octbr. f. A. vare blevne med deelte nogen Hoveriebillet for præsteret Arbeide til Rosenvold, og idet, at saadant under Sagen blev oplyst godtgjordes tillige, at mange Urigtigheder ved disse Billetters Uddelelse havde fundet Sted med Hensyn til de andre hoveriegjørende Bønder, og, at Rosenvold i en Række af Aar, indtil 1837 Aars Begyndelse aldeeles ikke har brugt billettet ved Hoveriet. Paa Grund af disse Omstændigheder paastodes Herskabet mulkteret efter Forord. 6te Decbr. 1799 § 9 til at bøde 100 Rbd. Herskabet er imidlertid ved Dom frifunden, hvilken Dom senere i Eet og Alt er stadfæstet i Overpolitieretten.